Diari Oficial de la Generalitat Valenciana


Sumari del DOGV 7826, del 12-07-2016 (2016/4930)

RESOLUCIÓ de 21 de juny de 2016, de la Conselleria d'Hisenda i Model Econòmic, per la qual s'autoritza modificar les dades descriptives de la línia S8139, «Beques realització pràctiques professionals en la Direcció General de l'Esport», del programa 457.10, Foment de l'Activitat Esportiva, de la Conselleria d'Educació, Investigació, Cultura i Esport. Expedient número 09.012/16-053.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4930


Data del document
:   21-06-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de juny de 2016, de la Conselleria d'Hisenda i Model Econòmic, per la qual s'autoritza modificar les dades descriptives de la línia S8139, «Beques realització pràctiques professionals en la Direcció General de l'Esport», del programa 457.10, Foment de l'Activitat Esportiva, de la Conselleria d'Educació, Investigació, Cultura i Esport. Expedient número 09.012/16-053. [2016/4930]  
L'annex de transferències i subvencions corrents del programa 457.10, Foment de l'Activitat Esportiva, inclou la línia de concurrència competitiva S8139, «Beques realització pràctiques professionals en la Direcció General d'Esport». La Conselleria d'Educació, Investigació, Cultura i Esport considera convenient ampliar la possibilitat de realització de pràctiques professionals a altres titulacions acadèmiques, atés que la seua redacció actual es limita a llicenciats en Ciències de l'Activitat Física i de l'Esport. Per això, l'esmentada conselleria proposa modificar les dades descriptives relatives als beneficiaris i descripció i finalitat de l'esmentada línia.  
A aquest efecte, considerant que es manté la finalitat i la resta de dades essencials d'aquesta i es respecten els principis de publicitat, concurrència i objectivitat, en virtut del que disposa l'article 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
  
Primer  
Modificar, en l'annex de transferències i subvencions corrents del programa 457.10, Foment de l'Activitat Esportiva, les dades relatives als beneficiaris i descripció i finalitat de la línia de concurrència competitiva S8139, «Beques realització pràctiques professionals en la Direcció General d'Esport», en els termes següents:  
  
Redacció actual: Redacció modificada:  
Beneficiaris previstos: llicenciats en Ciències de l'Activitat Física i de l'Esport.  
 Beneficiaris previstos: persones que estiguen en possessió del títol universitari o de formació professional o equivalent.  
Descripció i finalitat: realització de pràctiques professionals de gestió esportiva en la Direcció General de l'Esport. Descripció i finalitat: realització de pràctiques professionals de gestió pròpies de la Direcció General de l'Esport.  
  
  
València, 21 de juny de 2016.- El conseller d'Hisenda i Model Econòmic: Vicent Soler i Marco.